Temeljem odredbe članka 17. stavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21), te članka 30. Statuta Općine Privlaka („Službeni glasnik Zadarske županije“ 05/18, 07/21, 11/22), Općinsko vijeće Općine Privlaka, na 9. sjednici održanoj dana 8. kolovoza 2022. godine usvojilo je:

**ZAKLJUČAK**

**o usvajanju Analize stanja sustava zaštite i spašavanja**

 **na području Općine Privlaka u 2021. godini**

1. Općinsko vijeće Općine Privlaka usvaja stanje sustava zaštite i spašavanja na području Općine Privlaka u 2021. godini., koja je sastavni dio zaključka.
2. Ovaj Zaključak stupa na snagu osmog dana od dana objave a objavit će se u “Službenom glasniku Zadarske županije“

KLASA: 810-01/22-01/8

URBROJ: 2198-28-01-22-2

Privlaka, 8. kolovoza 2022.godine

***Predsjednik***

 ***Općinskog vijeća***

Nikica Begonja

 Temeljem odredbe članka 17. stavka 1. zakona o sustavu civilne zaštite („Narodne novine“ br. 82/15, 118/18, 31/20, 20/21), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) te članka 30. Statuta Općine Privlaka („Službeni glasnik Zadarske županije“ 05/18, 07/21, 11/22), Općinsko vijeće Općine Privlaka, na 9. sjednici održanoj dana xx. kolovoza 2022 godine usvojilo je:

**ANALIZU STANJA SUSTAVA ZAŠTITE I SPAŠAVANJA**

**Na području Općine Privlaka za 2021. godinu**

1. **UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanju posljedica terorizma i ratnih razaranja.

Člankom 17. stavak 1. Zakona o sustavu civilne zaštite (NN 82/15, 118/18, 31/20, 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Općina Privlaka ima usvojenu i usklađenu Procjenu ugroženosti stanovništva, materijalnih i kulturnih dobara i okoliša, Plan zaštite i spašavanja i Plan civilne zaštite. Navedeni planski dokumenti ostaju na snazi do donošenja Procjene rizika od velikih nesreća i Plana djelovanja civilne zaštite u skladu s Člankom 97. Zakona o sustavu civilne zaštite, kao i važeći propisi navedeni u članku 93. Zakona o sustavu civilne zaštite.

Na području Općine Privlaka ukupne snage i potencijale za zaštitu i spašavanje čine:

* operativne snage zaštite i spašavanja,
* pravne osobe od interesa za zaštitu i spašavanje,
* udruge građana od interesa za zaštitu i spašavanje.

Općinski načelnik je odlukom o utvrđivanju operativnih snaga zaštite i spašavanja i pravnih osoba od interesa za zaštitu i spašavanje utvrdio navedene operativne snage i pravne osobe od interesa za zaštitu i spašavanje.

Operativne snage koje će sudjelovati u akcijama zaštite i spašavanja na području Općine Privlaka su:

1. Stožer zaštite i spašavanja,
2. Postrojba civilne zaštite opće namjene Općine Privlaka,
3. DVD Privlaka,
4. GD Crveni križ Zadar,
5. HGSS.

Pravne osobe koje će dobiti zadaću od interesa za zaštitu i spašavanje stanovništva, materijalnih i kulturnih dobara Općine Privlaka su:

1. „Komunalno Artić“ d.o.o. Privlaka,
2. „Glavan“ d.o.o. Privlaka,
3. „Grbić“ d.o.o. Privlaka,
4. Lovačko društvo „Jarebica“ Nin.
5. **STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE**
	1. **PLANSKI DOKUMENTI**
* **Procjena rizika od velikih nesreća za Općinu Privlaka i Plan djelovanja civilne zaštite Općine Privlaka**

Općina Privlaka ima izrađenu i donesenu Procjenu rizika od velikih nesreća (Odluka o donošenju Procjene rizika od velikih nesreća za Općinu Privlaka; KLASA: 810-01/18-01/02, URBROJ: 2198/28-01-18-1 od 05. ožujka 2018. godine). Na temelju Procjene rizika od velikih nesreća izrađen je Plan djelovanja civilne zaštite kao odgovor na moguće rizike - prijetnje kao pojave na području Općine (Odluka o donošenju Plana djelovanja civilne zaštite Općine Privlaka KLASA:810-01/18-01/10, URBROJ:2189/28-02-18-1 od 03. rujna 2018. godine).

U Planu djelovanja civilne zaštite razrađene su mjere i postupci za svaki obrađeni rizik iz Procjene rizika.

1. **OPERATIVNE SNAGE SUSTAVA CIVILNE ZAŠTITE**

**3.1. STOŽER CIVILNE ZAŠTITE**

Odlukom općinskog načelnika Općine Privlaka KLASA: 022-06/17-01/08, URBROJ: 2198/28-02-17-1, od 14. listopada 2017. godine osnovan je i imenovan Stožer civilne zaštite Općine Privlaka. Odluka je objavljena u „Službenom glasniku Zadarske županije“ i na službenim stranicama Općine Privlaka.

 Odlukom o izmjeni Odluke o osnivanju Stožera civilne zaštite Općine Privlaka KLASA: 022-06/17-01/08, URBROJ: 2198/28-02-18-4 od 06. kolovoza 2018. godine ažuriran je sastav Stožera zbog promjene članova. Ista je također objavljena u „Službenom glasniku Zadarske županije“ i na službenim stranicama Općine Privlaka.

 Odlukom o drugim izmjenama i dopunama Odluke o osnivanju Stožera civilne zaštite Općine Privlaka KLASA: 022-06/17-01/08, URBROJ: 2198/28-02-18-5 od 06. kolovoza 2018. godine ažuriran je sastav Stožera zbog promjene članova. Ista je također objavljena u „Službenom glasniku Zadarske županije“ i na službenim stranicama Općine Privlaka.

 Odlukom o trećim izmjenama i dopunama Odluke o osnivanju Stožera civilne zaštite Općine Privlaka KLASA: 022-06/17-01/08, URBROJ: 2198/28-02-18-6 od 06. ožujka 2020. godine ažuriran je sastav Stožera zbog promjene članova. Ista je također objavljena u „Službenom glasniku Zadarske županije“ i na službenim stranicama Općine Privlaka.

Stožer civilne zaštite Općine Privlaka sastoji se od načelnika Stožera, zamjenika načelnika Stožera i 11 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Općine Privlaka rukovodi načelnik Stožera.

Način rada Stožera civilne zaštite uređen je Poslovnikom o načinu rada Stožera civilne zaštite Privlaka (KLASA: 810-05/18-01/01, URBROJ: 2198/28-02-18-1, od 11. siječnja 2018. godine).

 Sagledavajući i prateći situaciju oko virusa COVID-19 i preporuka svjetske zdravstvene organizacije (WHO), a na koju se poziva i Vlada Republike Hrvatske kao i Nacionalni stožer civilne zaštite početkom veljače 2020. Stožer civilne zaštite Općine Privlaka sastao se u užem sastavu.

 Razmatrana su pitanja o novom virusi i činjenici da je u svezi navedenog puno nejasnoća i neizvjesnosti za daljnji rad Stožera te je odlučeno da se pričekaju konkretne odluke kako Stožera CZ RH tako i Stožera CZ Zadarske županije.

 Za daljnji rad Stožera civilne zaštite Općine Privlaka i Operativnih snaga i pravnih osoba od interesa za sustav civilne zaštite Općine Privlaka oko COVID-19 i obzirom na novonastalu situaciju koja se dinamički mijenjala zbirno se može izvijestiti:

1. Kontinuirano su nadzirane aktivnosti na terenu u provedbi Odluka Stožera civilne zaštite RH i mjera i preporuka HZJZ 24 sata dnevno.

**3.2. POSTROJBA CIVILNE ZAŠTITE**

Postrojba civilne zaštite opće namjene osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

Postrojba civilne zaštite opće namjene Općine Privlaka, sukladno članku 6. Uredbe o sustavu i strukturi postrojbi civilne zaštite („Narodne novine“, broj 27/17), sastoji se od upravljačke skupine i operativne skupine.

Upravljačka skupina sastoji se od dva pripadnika, a svaka operativna skupina sastoji se od četiri (4) pripadnika. Svaka operativna skupina ima svog voditelja.

Općinski načelnik Općine Privlaka svojom Odlukom osnovao je Postrojbu civilne zaštite opće namjene za područje Općine Privlaka dana 23. kolovoza 2020.g.

**3.3. PROVJERENICI CZ**

Za područje Općine Privlaka imenovano je 2 povjerenika civilne zaštite i 2 zamjenika povjerenika civilne zaštite (Odluka o imenovanju povjerenika civilne zaštite i njihovih zamjenika na području Općine Privlaka KLASA: 810-01/20-01/01,URBROJ: 2198/28-02-20-1 od 08. srpnja 2020. godine).

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Temeljem čl. 22. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj [69/16](http://duzs.hr/download/dokumenti/pravilnici/PravilnikomobilizacijiNN69_16.xps)), s kandidatima za povjerenike civilne zaštite proveden je Intervju, pri čemu su isti dali suglasnost za imenovanje povjerenika.

* 1. **PRAVNE OSOBE OD INTERESA ZA SUSTAV CIVILNE ZAŠTITE OPĆINE DRNJE**

Nastavno u Analizi stanja sustava civilne zaštite, navedene su pravne osobe od interesa za sustav civilne zaštite na području Općine Privlaka sa svojim ljudskim potencijalima, materijalnim sredstvima i provedenim značajnijim aktivnostima vezano uz sustav civilne zaštite:

Pravne osobe od interesa za sustav civilne zaštite na području Općine Privlaka su:

1. „Komunalno Artić“ d.o.o., Privlaka, Ivana Pavla 34, 23233 Privlaka
2. „Glavan“ d.o.o., Privlaka, Put Sabunika 10, 23233 Privlaka
3. „Grbić“ d.o.o., Privlaka, Ulica Alojzija Stepinca 77, 23233 Privlaka
4. „DVD Privlaka“, Stadionska Ulica 30, 23233 Privlaka.

**3.5. DVD PRIVLAKA**

Općina Privlaka ima osnovano DVD Privlaka čija se aktivnost i djelovanje financira iz općinskog proračuna. Pored dva stalno zaposlena djelatnika, DVD u sezoni koja traje od 15.6.-15.9. ima dodatno zaposleno 4 vatrogasaca, te 24-satno dežurstvo.

Za navedenu namjenu u proračunu Općine Privlaka izdvojeno je 330.00,00 kn + 50.000,00 kn za zaposlenje sezonaca.

DVD Privlaka je u razdoblju od 01.01.2021.g. do 31.12.2021.g. imao ukupno 52 intervencija. od čega:

2 intervencije požara na instalacijama u brodicama, 1 požar mobilne kamp kućice, 1 intervencija spašavanja ljudskog života, 6 ispumpavanja podruma i kuća, 2 intervencije spašavanja životinja,

te sveukupno 40. požara tokom godine.

* 1. **UDRUGE**
	2. Na području Općine Privlaka djeluju udruge na području Općine Privlaka
* Lovačko društvo »Jarebica«,
* Udruga “Šijavoga“
* Udruga umirovljenika Općina Privlaka
* KUD Privlaka
* Malonogometni klub Privlaka 2017
* DSR Tintilinić
* Košarkaški klub Sabunjar
* DDK Privlaka
* NK Sabunjar
* Veterani Sabunjar
* Šahovski klub Sveti Vid

Planirane aktivnosti:

* održati sastanak s udrugama vezan uz njihove mogućnosti uključivanja,
* upoznavanje članova sa novim Zakonom o sustavu civilne zaštite i svim obvezama koje iz njega proizlaze.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

**4. ORDINACIJA OPĆE MEDICINE I STOMATOLOŠKA ORDINACIJA**

U Općini Privlaka postoji ordinacija opće medicine i jedna stomatološka ordinacija.

**5. LJEKARNA**

U Općini Privlaka postoji jedna ljekarna.

**6. OSTALE SLUŽBE KOJE SE ZAŠTITOM I SPAŠAVANJEM BAVE U OKVIRU DJELATNOSTI**

Službe i pravne osobe koje se zaštitom i spašavanjem bave u okviru svoje redovne djelatnosti predstavljaju okosnicu sustava zaštite i spašavanja na području Općine Privlaka, osobito one koje su u vlasništvu Općine Privlaka.

**7. ANALIZA**

Analizirajući utvrđene organizirane snage zaštite i spašavanja procjenjuje se da je neophodan daljnji razvoj i unapređenje mogućnosti djelovanja svih subjekata civilne zaštite, uz osiguravanje sredstava za njihovo opremanje sukladno Procjeni ugroženosti i Planovima zašite i spašavanja.

KLASA:810-01/22-01/8
URBROJ:2198-28-02-22-1
Privlaka, 3. kolovoza 2022. godine

**OPĆINA PRIVLAKA
Općinski načelnik
Gašpar Begonja, dipl.ing.**